KOMMISSIONENS BESLUTNING

af 5. oktober 1999

om anerkendelse af, at den svenske database for kvæg er fuldt operationel

(meddelt under nummer K(1999) 3145)

(Kun den svenske udgave er autentisk)

(EØS-relevant tekst)

(1999/693/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 6, stk. 3, første led,

under henvisning til anmodning fra Sverige, og

ud fra følgende betragtninger:

(1) Den 23. marts 1999 forelagde de svenske myndigheder Kommissionen en anmodning om, at Sveriges database, der udgør en del af ordningen for identifikation og registrering af kvæg i Sverige, anerkendes som værende fuldt operationel; denne anmodning blev ledsaget af passende oplysninger, der var ajourført pr. 9. juli 1999;

(2) de svenske myndigheder har forpligtet sig til at forbedre databasens pålidelighed ved især at sikre, at a) alle slags bevægelser indlæses i databasen, inklusive meddelelse af slagtning på slagterier og meddelelse af transport til destruktionsanstalter, b) myndighederne træffer foranstaltninger for hurtigt at kunne korrigere fejl eller mangler, der måtte blive afsløret automatisk eller ved kontrol på stedet, c) der vil blive gennemført foranstaltninger for at forbedre de nuværende bestemmelser for identifikation af kvæg i tilfælde af tab af øremærker med henblik på at opfylde bestemmelserne i forordning (EF) nr. 820/97, d) der vil blive truffet foranstaltninger for at sikre veterinærmyndighedernes fulde inddragelse i bestræbelserne på at opfylde bestemmelserne i forordning (EF) nr. 820/97, e) der vil blive truffet foranstaltninger for at få overholdt de nuværende bestemmelser i national ret om frister for meddelelse af alle bevægelser (15 dage), f) der vil blive indført opfølgningsprocedurer for helt at opfylde bestemmelserne i Kommissionens forordning (EF) nr. 2630/97(2), senest ændret ved forordning (EF) nr. 132/1999(3) og Kommissionens forordning (EF) nr. 494/98(4), g) der vil blive indført foranstaltninger for at opfylde bestemmelserne i forordning (EF) nr. 2629/97(5), senest ændret ved forordning (EF) nr. 331/1999(6), med hensyn til øremærker og præmiesituationen i passene og h) der vil blive indført foranstaltninger for at opnå fuld registrering af bevægelserne for alle dyr, der er født i EF; de svenske myndigheder har forpligtet sig til at foretage disse forbedringer senest den 31. oktober 1999; de svenske myndigheder har forpligtet sig til at informere Kommissionen om problemer, der måtte opstå i perioden for gennemførelsen af ovennævnte foranstaltninger;

(3) i betragtning af vurderingen af situationen i Sverige er det rimeligt at anerkende, at databasen for kvæg er fuldt operationel -

VEDTAGET FØLGENDE BESLUTNING:

Artikel 1

Den svenske database for kvæg anerkendes som værende fuldt operationel fra den 1. november 1999.

Artikel 2

Denne beslutning er rettet til Kongeriget Sverige.

Udfærdiget i Bruxelles, den 5. oktober 1999.

På Kommissionens vegne

David BYRNE

Medlem af Kommissionen

(1) EFT L 117 af 7.5.1997, s. 1.

(2) EFT L 354 af 30.12.1997, s. 23.

(3) EFT L 17 af 22.1.1999, s. 20.

(4) EFT L 60 af 28.2.1998, s. 78.

(5) EFT L 354 af 30.12.1997, s. 19.

(6) EFT L 40 af 13.2.1999, s. 27.